Document ID: /fineweb-2-swissfilter-quality_10-filterrobots/filtered/02038.jsonl.gz/1984

Per pudair indichar ün purtret da malatia es necessaria ultra da l’anamnese üna diagnostica chi maina al böt.
A l’ospidal segua davo la consultaziun dal paziaint o da confamiliars üna visita corporala detagliada. Pür davo avair ponderà minuziusamaing ils ris chs ed ils avantags vegnan dovrats ulteriurs instrumaints per la diagnostica.
Radiografia/tomografia computerisada: La partiziun da radiografia es equipada cun ün’infrastructura digitala fich moderna. Uschè po gnir fatta la gronda part da las diagnosas al lö.
La diagnostica cunvenziunala e las prestaziuns TC sun disponiblas dürant 24 uras. Sur teleradiologia resultescha speditivamaing la diagnostica dals radiologs dal Servezzan da radiologia dal Grischun dal Süd.
Il labor da l’ospidal es indrizzà da maniera moderna e spordscha dürant tuot l’on ün servezzan da 24 uras. Tuot las disposiziuns d’urgenza pon gnir realisadas a l’ospidal. Las analisas da labor vegnan indatadas digitalmaing, quai chi accelerescha la transmissiun dals resultats. Ultra da quai posseda il labor ün’aigna banca da sang.
Analisas:
In quists cas vegnan examinats ils liquids dal corp sco sang, urin, passacorp, scrach, liquid dal tscharvè e liquid dal tessü.
Regularmaing vegnan fattas controllas da qualità internas ed externas da specialists interns ed externs.
Cas d'urgenza 144
Ella/El po ragiundscher da di e da not il servezzan medicinic d’urgenza suot ils nomers seguaints:
Ella/El po ragiundscher suot il nomer 081 861 10 00 da di e da not la staziun d’urgenza da l’ospidal.
Il prossem lö cun defibrillatur (AED) in Engiadina Bassa chatta Ella/El sün nossa survista.